ΣΥΜΠΛΗΡΩΜΑΤΙΚΟΙ ΟΡΟΙ ΑΔΕΙΑΣ ΧΡΗΣΗΣ ΛΟΓΙΣΜΙΚΟΥ ΤΗΣ MICROSOFT
.NET FRAMEWORK ΚΑΙ ΣΥΝΑΦΗ ΠΑΚΕΤΑ ΓΛΩΣΣΩΝ ΓΙΑ ΤΟ ΛΕΙΤΟΥΡΓΙΚΟ ΣΥΣΤΗΜΑ MICROSOFT WINDOWS 
Η Microsoft Corporation (ή, ανάλογα με τον τόπο κατοικίας σας, μία από τις συγγενείς εταιρείες της) παρέχει άδεια χρήσης για το παρόν συμπλήρωμα σε εσάς. Αν έχετε άδεια χρήσης για το λογισμικό λειτουργικού συστήματος Microsoft Windows (το “λογισμικό”), μπορείτε να χρησιμοποιήσετε το συγκεκριμένο συμπλήρωμα. Δεν επιτρέπεται η χρήση του εάν δεν έχετε άδεια χρήσης για το λογισμικό. Μπορείτε να χρησιμοποιήσετε το παρόν συμπλήρωμα με κάθε αντίγραφο του λογισμικού με έγκυρη άδεια χρήσης.
Οι ακόλουθοι όροι άδειας χρήσης περιγράφουν πρόσθετους όρους χρήσης για το παρόν συμπλήρωμα. Οι παρόντες όροι και οι όροι της άδειας χρήσης του λογισμικού ισχύουν για την από μέρους σας χρήση του συμπληρώματος. Σε περίπτωση διένεξης, ισχύουν οι παρόντες συμπληρωματικοί όροι άδειας χρήσης.
Η ΧΡΗΣΗ ΑΥΤΟΥ ΤΟΥ ΣΥΜΠΛΗΡΩΜΑΤΟΣ ΣΥΝΕΠΑΓΕΤΑΙ ΑΠΟΔΟΧΗ ΤΩΝ ΠΑΡΟΝΤΩΝ ΟΡΩΝ. ΕΑΝ ΔΕΝ ΤΟΥΣ ΑΠΟΔΕΧΕΣΤΕ, ΜΗ ΧΡΗΣΙΜΟΠΟΙΕΙΤΕ ΤΟ ΠΑΡΟΝ ΣΥΜΠΛΗΡΩΜΑ.
Εάν συμμορφώνεστε με τους παρόντες όρους άδειας χρήσης, έχετε τα ακόλουθα δικαιώματα.
1.	ΚΩΔΙΚΑΣ ΔΙΑΝΟΜΗΣ. Το συμπλήρωμα αποτελείται από Κώδικα Διανομής. Ο “Κώδικας Διανομής” είναι κώδικας τον οποίο επιτρέπεται να διανείμετε σε προγράμματα που αναπτύσσετε, εφόσον αποδέχεσθε τους παρακάτω όρους.
α.	Δικαίωμα Χρήσης και Διανομής. 
·	Επιτρέπεται η αντιγραφή και διανομή της μορφής αντικειμενικού κώδικα του συμπληρώματος.
·	Διανομή από άλλους κατασκευαστές. Μπορείτε να επιτρέψετε στους διανομείς των προγραμμάτων σας να αντιγράψουν και να διανείμουν τον Κώδικα Διαμονής, ως μέρος αυτών των προγραμμάτων.
β.	Απαιτήσεις Διανομής. Για κάθε Κώδικα Διανομής που διανέμετε, πρέπει
·	να προσθέσετε σε αυτόν μια σημαντική και βασική λειτουργικότητα για τα προγράμματά σας,
·	για κάθε Κώδικα Διανομής που έχει επέκταση ονόματος αρχείου .lib, διανείμετε μόνο τα αποτελέσματα που θα προκύψουν από την εκτέλεση ενός τέτοιου Κώδικα Διανομής μέσω ενός προγράμματος σύνδεσης μαζί με το πρόγραμμά σας,
·	διανείμετε Κώδικα Διανομής, ο οποίος συμπεριλαμβάνεται σε ένα πρόγραμμα εγκατάστασης μόνο ως μέρος του προγράμματος εγκατάστασης χωρίς τροποποίηση, 
·	να απαιτήσετε από τους διανομείς και τους εξωτερικούς τελικούς χρήστες να συμφωνήσουν με όρους οι οποίοι παρέχουν τουλάχιστον ισοδύναμο βαθμό προστασίας με αυτόν που παρέχει η παρούσα σύμβαση,
·	να προβάλετε έγκυρη ανακοίνωση πνευματικών δικαιωμάτων στα προγράμματά σας και
·	να καταβάλετε αποζημιώσεις και τυχόν δικηγορικές αμοιβές για λογαριασμό της Microsoft, να μην εγείρετε απαιτήσεις εναντίον της και να την υπερασπίζεστε σε περίπτωση αξιώσεων που σχετίζονται με τη διανομή ή τη χρήση των προγραμμάτων σας.
γ.	Περιορισμοί διανομής. Δεν επιτρέπεται:
·	να τροποποιήσετε οποιαδήποτε κοινοποίηση περί δικαιωμάτων πνευματικής ιδιοκτησίας, εμπορικών σημάτων ή δικαιωμάτων ευρεσιτεχνίας στον Κώδικα Διανομής,
·	να χρησιμοποιήσετε τα εμπορικά σήματα της Microsoft στα ονόματα των προγραμμάτων σας ή με τρόπο που υπαινίσσεται ότι τα προγράμματά σας προέρχονται ή προτείνονται από τη Microsoft,
·	να διανείμετε Κώδικα Διανομής για εκτέλεση σε πλατφόρμα διαφορετική από την πλατφόρμα των Windows,
·	να συμπεριλαμβάνετε Κώδικα Διανομής σε κακόβουλα, κακόπιστα ή παράνομα προγράμματα ή
·	να τροποποιήσετε ή να διανείμετε τον πηγαίο κώδικα οποιουδήποτε Κώδικα Διανομής έτσι ώστε οποιοδήποτε μέρος αυτού να υπόκειται στους όρους της Άδειας Ειδικής Εξαίρεσης. Άδεια Ειδικής Εξαίρεσης ονομάζεται η άδεια που απαιτεί ως προϋπόθεση για τη χρήση, την τροποποίηση ή τη διανομή τα εξής:
·	τη γνωστοποίηση ή τη διανομή του κώδικα σε μορφή πηγαίου κώδικα ή
·	το δικαίωμα τροποποίησής του από άλλους.
2.	ΥΠΗΡΕΣΙΕΣ ΥΠΟΣΤΗΡΙΞΗΣ ΓΙΑ ΤΟ ΣΥΜΠΛΗΡΩΜΑ. Η Microsoft παρέχει υπηρεσίες υποστήριξης για το παρόν λογισμικό, όπως περιγράφεται στη διεύθυνση www.support.microsoft.com/common/international.aspx.
3.	ΕΠΕΞΕΡΓΑΣΙΑ ΔΕΔΟΜΕΝΩΝ ΠΡΟΣΩΠΙΚΟΥ ΧΑΡΑΚΤΗΡΑ. Στον βαθμό που η Microsoft είναι ένας υπεύθυνος επεξεργασίας ή ένας υπεργολάβος επεξεργασίας δεδομένων προσωπικού χαρακτήρα σε σχέση με το λογισμικό, η Microsoft αναλαμβάνει τις δεσμεύσεις που περιλαμβάνονται στους Όρους του Γενικού Κανονισμού για την Προστασία Δεδομένων της Ευρωπαϊκής Ένωσης των Όρων Υπηρεσιών Online προς όλους τους πελάτες με ημερομηνία ισχύος την 25η Μαΐου 2018 στη διεύθυνση http://go.microsoft.com/fwlink/?LinkId=867296.